CELEX: 32003R1176
Language: lv
Date: 2003-07-01 00:00:00
Title: Komisijas Regula (EK) Nr. 1176/2003 (2003. gada 1. jūlijs), ar ko groza Regulu (EK) Nr. 1019/2002 par olīveļļas tirdzniecības standartiem

Svarīgs juridisks paziņojums

|

32003R1176

Oficiālais Vēstnesis L 164 , 02/07/2003 Lpp. 0012 - 0013

		Komisijas Regula (EK) Nr. 1176/2003(2003. gada 1. jūlijs),ar ko groza Regulu (EK) Nr. 1019/2002 par olīveļļas tirdzniecības standartiemEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1513/2001 [2], un jo īpaši tās 35.a pantu,tā kā:(1) Komisijas Regulas (EK) Nr. 1019/2002 [3], kas grozīta ar Regulu (EK) Nr. 1964/2002 [4], 12. panta 2. punktā ir noteikts, ka Regula ir piemērojama no 2002. gada 1. novembra, izņemot tās 2., 3., 5. un 6. pantu, kas ir piemērojami no 2003. gada 1. novembra, izņemot to produktu gadījumā, kuri ir likumīgi izgatavoti un kuriem etiķetes uzlīmētas Eiropas Kopienā vai kuri likumīgi ievesti Kopienā un laisti brīvā apgrozībā līdz 2003. gada 1. novembrim, un kurus var tirgot, līdz visi krājumi ir izmantoti.(2) Saskaņā ar Regulas (EK) Nr. 1019/2002 5. panta c) apakšpunktu drīkst izmantot tikai pozitīvās pazīmes, kas uzskaitītas XII pielikumā Komisijas 1991. gada 11. jūlija Regulai (EEK) Nr. 2568/91 par olīveļļas un olīvu atlikumu eļļu īpašībām un attiecīgām analīzes metodēm [5], kurā jaunākie grozījumi izdarīti ar Regulu (EK) Nr. 796/2002 [6]. Tomēr, tā kā minētajā pielikumā ir norādīts ļoti mazs skaits organoleptisko pazīmju, uzņēmēji sastopas ar grūtībām, aprakstot organoleptiskās īpašības uz saražotās eļļas etiķetēm.(3) Tā kā pašreiz nav objektīvas metodes, kā pārbaudīt organoleptiskās īpašības, kuras ievērojami uzlabo neapstrādātas olīveļļas garšas, aromāta un krāsas ziņā, šādas pazīmes nevar parādīties uz etiķetēm. Turklāt pozitīvās organoleptiskās pazīmes, kas uzskaitītas Regulas (EEK) Nr. 2568/91 XII pielikumā, nevar aptvert pilnu olīvu šķirņu vai neapstrādāto olīveļļu garšu klāstu.(4) Ņemot vērā to, ka patlaban tiek pētītas jaunas organoleptiskās novērtēšanas metodes, kuru mērķis ir paplašināt neapstrādāto olīveļļu pozitīvo pazīmju klāstu, un lai dotu pietiekamu laiku šādu metožu noteikšanai iestādēm, kuras atbild par jaunu pilnīgāku metožu izstrādi, par vienu gadu ir jāatliek diena, kad piemērojams Regulas (EK) Nr. 1019/2002 5. panta c) apakšpunkts.(5) Atbilstoši ir jāgroza Regula (EK) Nr. 1019/2002.(6) Šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,IR PIEŅĒMUSI ŠO REGULU.1. pantsRegulas (EK) Nr. 1019/2002 12. panta 2. punktu izsaka šādā redakcijā:"2. To piemēro no 2002. gada 1. novembra.Regulas 2. un 3. pantu, 5. panta a), b) un d) apakšpunktu un 6. pantu piemēro no 2003. gada 1. novembra.Regulas 5. panta c) apakšpunktu piemēro no 2004. gada 1. novembra.No 2002. gada 1. jūlija piemēro 11. pantu.Tomēr produktus, kuri ir likumīgi izgatavoti un kuriem etiķetes uzlīmētas Kopienā vai kuri likumīgi ievesti Kopienā un laisti brīvā apgrozībā līdz 2003. gada 1. novembrim, var tirgot, līdz visi krājumi ir izmantoti."2. pantsŠī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.Šī regula ir saistoša kopumā un ir tieši piemērojama visās dalībvalstīs.Briselē, 2003. gada 1. jūlijāKomisijas vārdā —Komisijas loceklisFranz Fischler[1] OV 172, 30.9.1966., 3025./66. lpp.[2] OV L 201, 26.7.2001., 4. lpp.[3] OV L 155, 14.6.2002., 27. lpp.[4] OV L 300, 5.11.2002., 3. lpp.[5] OV L 248, 5.9.1991., 1. lpp.[6] OV L 128, 15.5.2002., 8. lpp.--------------------------------------------------